RA MUDI HANJA BI THOCA 
RA XIMHAI 


Desde ra mudi, Ajua bi hyoca 
mahets'i ne ra ximhai. Ha nuua 
habu ja ra ximhaibya, hinte mi ja, 
ne hinte mi ja xà hño ngue'a xmà 


'mexuuitho. 


Nura mudi ra pa, Ajua bi hyoca 
ra hyats'i, ne bi 'ueca ra hyats'i 
de ra 'bezuui, y njabu bi nja ra 


Pa ne ra Xuul. 


Nura yopa, Ajua bi hyoca 
mahets'i, ne nura dehe mi ja nuua 
ja ra ximhai, made bi gohiua, y 


made bi ma pa mana bi nguui. 





Nura hñupa, Ajua bi japi bi 
munts'a ra dehe 'nadbu nu'a xqui 
go'mda ra ximhai, y njabu bi 
hnequi ra hai. Nepu bi japi bi 
c'onts'a ya ndapo ne ya za nu'u 


fdts'e 'na ngu 'na de ya nda sehe. 


e 


Nura ngoho ma pa, Ajua bi 
hyoca gatho ya ts, nehe bi hyoca 
yoho ya danga ñot'i, y nuya danga 
ñot'i'u, 'na go gue'a ra hyadi, ha 
nu'a ma'na go gue'a ra zana. 
Nura hyadi gue'a pa da yot'i dega 
pa, ha nura zana pa da yot'i dega 
xuul. 

Nurá ncut'a ma pa, Ajua bi 
hyoca gatho nuya zu'ue cu mbo ra 


dehe ne gatho nú'u ri nhyats'i. 


bh 


Nepu bi japi'u ne bi 'ñembi: 

— Nxandihu ne ñu'tshu gatho ra 
ximhai. 

Nura 'rato ma pa, Ajua bi 
hyoca gatho ya zu'ue ne gatho ya 
mbo'ni nu'u 'yo ja ra hai, nepu bi 
hyoca ra mudi 'ñøhø ngu ra 'bai'a 
nu'a mra thuhu ra Adan. Ne bi 
umba ra ts'edi'a pa go da manda 
gatho nu'a te ya mi ja nuua ja ra 
ximhai, ne da hña gatho nú'a te 


da hyoni'a. 


Les 


Y Ajua bi hyandi gue gatho 
nú'a xqui hyoqui'a, xmá hño. 

Y nura yoto ma pa, Ajua bi 
ntsaya ngue'a ya xqui juata gatho 
ra 'befi. Hangue bi japa nura pa'a 
ne bi 'ueque pa gue'a dra pa dega 
tsaya. 

Nepu bi hyoca 'nara uaza xi 
mahotho nú'a mra thuhu ra Edén, 
y nuni ja bi zixni ra Adán pa ja 
da 'muhni'a. Ha ra Adán bi 
hfu'mbabi ya thuhu gatho ya mbo'ni 


ne ya zu'ue 'bucua ja ra ximhai. 


- fa 


Nepu Ajua bi 'ñena: 

— Hinza hño da 'muse ra 'ñghg. 
Hangue bi japi bi do'ma ra 
t'aha ra Adán, y nu mi 'ñaha bi 
hña'mbabi 'nara 'bgts'e. Y co ra 

'bgts'e ra 'ñghg, Ajua bi hyoca 
'nara 'behña, y nú'a go gue'a ra. 
mudi 'behña bi 'mucua ja ra 
ximhai, y go gue'a bi Cab ra 
Adán pa drá 'behña, y bi thu'mbabi 
ra Eva. Nepu ri yoho bi 'mu ja 
nú'a ra uaza habu xqui hyoca Ajua 
pa da 'mu'u. 


e:e 


Ra mudi 

